Liv Nergaard var en del av en kunstnerkoloni som oppstod på Flosta i etterkrigsårene. Sammen med blant andre Ferdinand Finne, Ellen Iden, Ivar Jerven, Kjerstin Øvrelid, Knut Monrad, Finn Strømsted, Bodil Cappelen og Finn Henrik Bodvin dannet de kunstmiljø hvor de hentet inspirasjon fra natur og skjærgård. Seks av disse kunstnerne hadde på midten av sekstitallet en utstilling i Skien kunstforening under navnet «Flostakunstnerne».